Динан да (фильм)
Динан да () — режиссёр волу Фрэнсис Форд Копполан эпосан гангстерски драма ю. 1969-чу шарахь арахецна Марио Пьюзан цӀарахчу романан экране хӀоттор.

«Динан ден» трилогин хьалхара дакъа ду иза. Иза 1945-гӀа-1955-гӀа шераш чулоцуш истори ю. Романо дуьйцу воккхахо Вито Корлеоне волуш Корлеонан доьзалах а. Къаьсттина яздо цуьнан кӀантах- Майклах — иза малонан доьзалхо ву, амма тӀаьхьо цунах къиза мафин куьйгалхо хуьлу.

Роман евзаш йоцуш хенахь Paramount Pictures компанис 80 000 доллар делла ийцира романах пайдаэцаран бакъо. Хала дара студин куьйгалхойн режиссёр леха. Хьалхарчу кандидаташ тӀе ца ийцира и дарж. Эххар а, фильман режиссура ян контрактан Копполас куьгяздира. Куьйгалхойн а, Копполан а цхьаболу турпалхойн кастингах лаьцна (къаьсттина Витанан а, Майклан а) ойланаш цхьаьна ца йoгӀypa.

Кино яьккхира Нью-Йоркан гонахь а, Сицилехь а. Графикал хьалха болх чекхбаккха аьтто белира цера. Кармина Копполоно тӀетоьхна йолу пьесашца а, музыкин партитура, коьрта долчу декъана, язйира Нино Ротосо а.

1972-чу шарахь бекарг (март) беттан 14-чохь Лоун Пачхьалкхан театрехь (инг. Loew’s State Theatre) «Динан ден» фильман премьера хилира. Цу беттан 24-чохь йоккхачу прокатехь арахецар.

1972-чу шарахь а, цул тӀаьхьайогӀучу хенахь а, уггаре са яьлла фильм яра иза. Прокатехь 287 миллион даьккхар фильмо.

Критикаш а, хьовсархоша а къобалйира фильм. Къаьсстина хьастийра Брандонан а, Пачинонан а къамел дар а, режиссура а, сценари а, кинематографи, монтаж а, партитура а, мафин сурт хӀоттор а.

«Динан да» яьккхинчул тӀаьхьа Копполан а, Пачинон а, актерийн хӀоттаман а, кино йоккхучу тобанан керлахойн а кхиаме болх дӀабахар.

Цул сов, фильмо Брандонан 1960-чу шерашкахь лах йелла карьера денйира. КхидӀа цо болх бира «Парижехь тӀаьххьара танго» а, «Супермен» а, «Къематде тахана ду» а фильмашкахь.

Лос-Анжелесехь хӀора шарахь дӀахьош долу Оскар совгӀаташ декъарехь 45-чу церемонехь кхаа номинацехь Оскар елира филман: «Тоьлла актёр» а (Брандо), «Тоьлла адаптаци йина сценари» а (Пьюзо и Коппола), «Тоьлла сурт» а. Цул сов, кхин а тайп-тайпанчу номинацехь вуьрхӀитта совгӀат делира филман.

Актерш а, актрисаш а

Хьосташ